Målrettet prosjektstyring

Målrettet prosjektstyring (MRPS) er en framgangsmåte for planlegging, organisering og oppfølging av prosjekter. På engelsk blir metoden kalt «Goal Directed Project Management» (GDPM).
Metoden er presentert i boken Målrettet prosjektstyring av Erling S. Andersen, Tor Haug og Kristoffer Vaughan Grude. Boken er oversatt til åtte språk. MRPS er ikke en standardisert fasemodell, men et sett av metoder, verktøy og prosesser for å bygge en styringsmodell av det aktuelle prosjektet. Metoden er basert på tanken om nivådelt planlegging og oppfølging.


== Historie ==
Grunnmodellen har vært stabil og uforandret siden første utgave av boken i 1984. I forordet til første utgave presiseres det at utviklingen har gått over lang tid før metoden kom i bokform. Det har kommet til noen nye verktøy og påbygging på eksisterende struktur, og derfor har det også kommet nye utgaver av boken.
Arbeidet startet i forsikringsselskapet Norske Folk (sammensluttet med Storebrand under navnet UNI Storebrand 1990, fra 1997 heter konsernet Storebrand) begynnelsen av 1970-tallet, mens Tor Haug var utviklings- og rasjonaliseringssjef der. Der ble konseptet først utprøvd. Selskapet ville at alle administrative utviklingsprosjekter skulle levere resultater til avtalt pris og kvalitet, til en bedre grad enn før.
På samme tid startet også IT-konsulentselskapet Data Logic (i 1980 ble selskapet overtatt av Cap Gemini), der Grude var assisterende direktør, å utvikle en håndbok i prosjektledelse med blant annet bruk av milepæler og ansvarskart. I 1984 ble ideene konsolidert med Erling Andersen, som var Rektor på Datahøyskolen, Målrettet prosjektstyring 1. utgave 1984 omtale av forfatterne, og første utgave ble publisert på NKI forlaget.


== Metode ==
MRPS er en anvendt metode innenfor prosjektfaget. Boken har vært i undervisning og salg i mer enn 30 år. Den fokuserer på hva prosjektet skal oppnå av verdiskapning og eierskap til planene gjennom samarbeid om utarbeidingen og gjennomføringen av dem. Metodens særpreg er at den har en «ovenfra-og-ned» («top-down») fremgangsmåte når det gjelder planlegging og organisering av prosjekt og en «nedenfra-og-opp» («bottom-up») fremgangsmåte for rapportering og oppfølging. Metoden har et oversiktsnivå, som fokuserer på resultater som skal nås, og som henvender seg til toppledelse, prosjekteier og brukere, og et detaljnivå som fokuserer på de oppgaver som skal gjøres for å nå ønskede resultater.Den generelle metoden er referert til i «acknowledgements» som et bidrag til The handbook of Project-based management.
I metoden er pso (person-, system- og organisasjonsutvikling) sentral. Boken argumenterer for at vellykket innføring av ny teknologi krever endringer i måten virksomheten er organisert på og endringer i hvilke kunnskaper og ferdigheter medarbeiderne har.


=== Milepælplan ===
.En milepælplan er en plan som består av en rekke milepæler og viser avhengighetsforholdene mellom dem. Milepælene er kontrollpunkter i prosjektet som gjør at man kan forsikre seg om at man er på rett kurs. En milepæl er en beskrivelse av en tilstand som prosjektet bør være i på et visst stadium av prosjektarbeidet. Milepælen beskriver hva man skal oppnå, ikke hvordan.
Planen viser hvilke logiske sammenhenger som gjelder i det aktuelle prosjektarbeidet. For å få fram det flerdimensjonale i prosjektarbeidet bringer man inn det som er kalt resultatløp (eller fokusområder). Et resultatløp er en serie av milepæler, som er alle bidrar til at prosjektet skaper et bestemt resultat. Hvert resultatløp er således et faglig fokusområde. Resultatløpene gir et faglig balansert bilde av prosjektets innhold og forbedrer planens lesbarhet og kommunikasjon. Forbindelsene mellom resultatløpene viser at arbeidet med de forskjellige typene av resultater avhenger av hverandre.Det er et sentralt poeng at milepælplanen blir satt opp uten at man tar stilling til hvilke aktiviteter som må settes i gang for å nå de forskjellige milepælene. Det gjør planen til en oversiktsplan. Den blir robust i forhold til endringer på detaljnivået. Målrettet prosjektstyring 6. utgave 2009 Kap. 4, Den gir grunnlag for stabil styring av framdriften i prosjektet. Milepælplanen kan leses og forstås av mennesker uten at de har detaljert innsikt i hvilke aktiviteter som må utføres i prosjektet.


=== Ansvarskart ===
 Ansvarskart er en metode for å skreddersy en prosjektorganisasjon og å tildele resurser og tid, både på det overordnet nivået og på detaljnivået, og beskriveren midlertidig organisasjonfor å løse en bestemt oppgave. Et ansvarskart viser hvilken rolle de forskjellige involverte personene har i forhold til oppgavene i prosjektet, hvilken innsats og når det skal gjøres.
MRPS har ansvarskart på flere nivåer. Prinsippansvarskartet viser generelle samarbeidsprosesser for prosjektstyring i virksomheten. Milepælansvarskartet viser hvem som har ansvaret for de forskjellige milepælene nås til rett tid. Aktivitetsansvarskartet viser ansvaret for utførelsen av de forskjellige aktivitetene i prosjektet.


== Referanser ==